als_Latn dik_Latn sag_Latn
8 marsi shënon Ditën Ndërkombëtare të Gruas, një festë e përvitshme që celebron arritjet e gruas dhe promovon barazinë gjinore në të gjithë botën. Edhe Google rikujton festën e gruas me ndryshimin e logos. Këtë vit tema është “Bëje realitet” (make it happen) dhe ka si qëllim të inkurajojë njohjen dhe zhvillimin e gruas në shoqëri. Kjo logo e re fokusohet tek gratë në sektorë të ndryshme profesionale: gratë biznesmene, artiste, në rolet e drejtuesve, dhe në të gjitha profesionet ku nuk është arritur akoma barazia gjinore.
Google ka zgjedhur ta promovojë këtë ditë me anë të kombinimit të disa figurave, ku shfaqen gratë në poste e profesione të rëndësishme, si astronaute, shkencëtare, mjeke, dentiste, atlete, mësuese, shefe, role të cilat para disa kohësh ishin të mbizotëruara vetëm nga meshkujt.
Dita e parë ndërkombëtare e gruas është mbajtur në vitin 1911 dhe që atëherë është festuar çdo vit më 8 mars, ku janë organizuar me mijëra evente në të gjithë botën. Kjo ditë është festuar fillimisht në Austri, Danimarkë, Gjermani dhe Zvicër më 19 mars, ku më shumë se 1 milion gra dhe burra kanë krijuar një sërë fushatash për të drejtat e grave në punë, për të votuar, për të mbajtur grada të larta dhe për t’u trajtuar njëlloj me meshkujt.
(Herë të lexuara: 56)
als_Latn als_Latn als_Latn als_Latn